Πολύ καλή τοποθεσία, με το σπίτι να απέχει μόλις 2 λεπτά από τη στάση του μετρό, απ’όπου σε 5 λεπτά βρίσκεσαι στο κέντρο της Αθήνας (Σύνταγμα, Ακρόπολη), αλλά και δίπλα στον σταθμό των τρένων. Ομορφο, άνετο, πρόσφατα ανακαινισμένο, με μια εξαιρετική οικοδέσποινα, έτοιμη να απαντήσει σε κάθε μας απορία, με χάρτες και πληροφορίες για τα τουριστικά αξιοθέατα. Η επικοινωνία μας ήταν άψογη, οποιαδήποτε στιγμή χρειάστηκε και το check in πολύ εύκολο και γρήγορο. Το σπίτι καθαρό, ζεστό, μοντέρνο, ήσυχο και με όλα τα κομφόρ. Η οικοδέσποινα μας προσέφερε όλα τα απαραίτητα για την διαμονή μας, καφέ, τσάι, σαμπουάν, αφρόλουτρο κτλ. και είχαμε στην διάθεση μας μια κουζίνα πλήρως εξοπλισμένη. Το πλυντήριο-στεγνωτήριο πολύ βοηθητικό, ιδίως αν μείνεις μέρες. Επίσης, στο επόμενο τετράγωνο υπάρχει μεγάλο σούπερ μάρκετ για να προμηθευτεί κάποιος τα απαραίτητα για το πρωινό του ή για ένα ελαφρύ γεύμα. Σας ευχαριστούμε πολύ κ. Ιωάννα! Σίγουρα θα ξαναέρθουμε!